Starfsfólk Kauphallarinnar mun birta lista yfir 20 stærstu eigendur hlutafélaga á aðallista hennar fyrsta dag hvers mánaðar framvegis . Framvegis verður listi yfir 20 stærstu hluthafa skráðra fyrirtækja á markaði birtur mánaðarlega , fyrsta virka dag hvers mánaðar að því er kauhöll Nasdaq á Íslandi hefur tilkynnt um . Verður listinn birtir sem svokölluð markaðstilkynning á vef Nasdaq Nordic , í sama borða og fyrirtækjafréttir , fjárfestakynningar , skráningar og fleiri liðir eru í . Þegar hefur verið birtur listi fyrir stöðuna í nóvember , en eins og fram kom í samtali Viðskiptablaðsins við Baldur Thorlacius framkvæmdastjóra sölu - og viðskiptatengsla hjá Nasdaq verðbréfamiðstöð , eru slíkir listar hvergi settir fram nema hér á landi . Jafnframt veitir hlutaskrá veitir ekki endilega upplýsingar um endanlega eigendur eða raunverulegan handhafa atkvæðisréttar , en öfugt við í flöggunum vegna viðskipta innherja kemur ekki fram á listunum endanlegir eigendur eða fjárhagslega tengdir aðilar .